Testul pentru coronavirus făcut studentei din Bucureşti, care era cazată în căminele din Regie, a ieşit negativ, au transmis, luni, reprezentanţii Grupului de Comunicare Strategică (GCS).

GCS anunţă că ”rezultatul testelor pentru studenta suspectă de îmbolnăvire cu noul coronavirus este negativ”.

Rezultatul a fost declarat negativ de Institutul Naţional de Boli Infecţioase „Matei Balş”, unde a fost dusă studenta, pentru testare.

Tânăra venise din Italia, ia duminică seara a acuzat dureri de gât, astfel că a fost transportată la Spitalul Matei Balş din Capitală pentru analize.